Aston Martin

Aston Martin Lagonda Ltd. – JK egzotinių automobilių gamintojas įkurtas 1913 m. kaip „Bamford and Martin Ltd.“, tačiau po metų susilaukusi sėkmės Aston Hill Climb lenktynėse pakeitė savo pavadinimą į „Aston Martin“. David Brown (DB) perėmęs bendrovę davė savo inicialus kai kuriems „Aston Martin“ modeliams (tradicija išlikusi ligi šių dienų). Ši automobilių gamintoja buvo išgarsinta James Bond filmuose. 

2007 m. finansinių sunkumų krečiama JAV automobilių milžinė „Ford“ buvo priversta parduoti „Aston Martin“ bendrovę investuotojų konsorciumui už $848 mln. Šis sandoris įvertino „Aston Martin“ gamintoją £479 mln. ($925 mln.) ir padarė galą du dešimtmečius trukusiam „Ford“ įmonės valdymui. „Ford“ įsigijo 75 % „Aston Martin“ akcijų paketą 1987 m., o 1994 m. JAV bendrovė perėmė visas JK įmonės akcijas.Bloomberg: Ford Sells Aston Martin Unit to Group Led by Richards.

„Ford“ valdymo laikotarpiu „Aston Martin“ klestėjo. „Aston Martin“ gamyba išaugo nuo 46 vnt. per metus 1992 m. iki 7 000 vnt. paskutiniais „Ford“ eros metais. 2000 m. 90 % visų „Aston Martin“ mašinų buvo parduota JK. 2012 m. JK pardavimai sudarė tik 30 %. Panaši dalis buvo parduota ir žemyninės Europos bei JAV rinkose. Be to, šiuo metu „Aston Martin“ bandydamas atsigriebti steigia tarpininkavimo verslus Kinijoje ir kitose sparčiai besivystančiose šalyse. Šis nišinis britų automobilių gamintojas tapo vienu geidžiamiausiu statuso simboliu ir pasauliniu prabangos prekės ženklu. 

Šiuo metu niekam nepriklausanti „Aston Martin“ neturi tiek išteklių ir lėšų, kaip kad kiti jos pagrindiniai konkurentai – „Lamborghini“ valdoma VW bei „Ferrari“ FIAT – todėl bando išspausti kuo daugiau pelno iš senstančių technologijų ir dizaino. Tuo tarpu stambūs automobilių gamintojai gali padėti nišiniams gamintojams išlikti konkurencingiems paskirstydami plėtojimo sąnaudas visiems savo modeliams ir prekės ženklams. Todėl visi „Aston Martin“ projektai turi atnešt pelno, ši įmonė negali sau leisti projektą paversti rinkodaros priemone. Egzotinių automobilių gamyba suteikia daug simbolinės vertės ir nublizgina pagrindinį automobilių gamintojų prekės ženklą.Bloomberg: Aston Martin Doesn’t Ask Q as Technology Ages: Cars.

„Aston Martin“ taip pat bandė bendradarbiauti su „Daimler“ dėl „Maybach“ gamybos tačiau nesėkmingai. Vis dėlto „Daimler“ dabar nutraukusi „Maybach“ gamybą neatmeta galimybės bendradarbiauti dėl kitų projektų su „Aston Martin“.Bloomberg: Daimler to Decide on Aston Martin Accord. JK gamintojas iš dalies priklausanti Kuveito investicijų konsorciumui taip pat siekia išplatinti akcijas biržoje artimiausiu metu.Bloomberg: Aston Martin Chief Says Luxury-Car Maker Waits for ‘Right Window’ for IPO.

„Aston Martin“ pristatys naujajį savo flagmaną, kuris pakeis DBS modelį 2012 m. savo 100 metų proga.Blooberg: Aston Martin Poised to Introduce Successor to Flagship DBS Cars.

 Literatūra 
 Making Aston Martin parašyta Ulrich Bez (dabartinio „Aston Martin“ vadovo parašyta knyga).

 Nuorodos 
 Aston Martin svetainė

 Išnašos 

Kategorija:Automobilių gamintojai
Kategorija:Jungtinės Karalystės įmonės
Kategorija:Prabangos prekių bendrovės